பெண்களைப் பொறுத்தவரை இங்கே அடிப்படையான சில விடயங்களே கேள்விக்குள்ளாக்கப்படுகின்றன.முதலாவதாக ஒரு பெண் பிறந்து உயிர் வாழவே வழி இல்லை.அவளது வாழும் உரிமையானது கருவிலேயே நசுக்கப்படுகிறது.அப்படியே பிறந்து வளர்ந்தாலும் அவள் செலவழிக்கப்பட வேண்டிய சரக்காகவே(expendable commodity) நடத்தப்படுகிறாள்.அவள் வளர்க்கப்படுவதில்லை எப்போது ?எவ்வளவு உண்ண வேண்டும் ?எப்போது? எப்படி சிரிக்கவேண்டும் ?என்பதில் துவங்கி என்ன உடை அணிய வேண்டும்? எப்படி படுத்து உறங்க வேண்டும்? என்று எல்லா வகைகளிலும் முன்கூட்டியே தீர்மானிக்கப்பட்ட விடயங்களின் படி அல்லது எழுதப்படாத சமூக கட்டளைகளின்படி படி அவள் வார்க்கப்படுகிறாள்(moulding)இவையெல்லாம் பெண்களுக்கு தெரிந்த விடயங்கள் ஆண்களுக்கோ வெறும் ஆணாய் பிறந்த காரணத்திற்காகவே அனைத்து விதமான சலுகைகளையும் அனுவவிப்பதால் அவர்களுக்கு இவை இயல்பான விடயங்கள் ஆகி விடுகின்றன! . பெண்ணுக்கு அவள் உடல் மீதான எந்தவித உரிமையும் கிடையாது.பிறப்பிலிருந்தே அவள் எப்படி இருக்கவேண்டும் ,தாய்மைப்பேற்றின் துவக்க பூப்படைதல் துவங்கி ,கருத்தரிப்பு மற்றும குழந்தை பிரசவிப்பது முதல் தீர்மானிப்பது அவளுக்கு எந்த உரிமையும் கிடையாது.எல்லாவற்றையும் தீர்மானிப்பது அவளது கணவனோ அவரது குடும்பத்தினரோ அதையும் தாண்டி அரசும் தான் தீர்மானிக்கின்றன.